作者：蒋捷
词牌/韵律：贺新郎

paragraphs: 绝代幽人独。
掩芳姿、深居何处，乱云深谷。
自说关中良家子，零落聊依草木。
世丧败、谁收骨肉。
轻薄儿郎为夫婿，爱新人、窕窈颜如玉。
千万事，风前烛。
鸳鸯一旦成孤宿。
最堪怜、新人欢笑，旧人哀哭。
侍婢卖珠回来后，相与牵萝补屋。
漫采得、柏枝盈掬。
日暮山中天寒也，翠绡衣、薄甚肌生粟。
空敛袖，倚修竹。